Mkoa wa Sikasso

Mkoa wa Sikasso (kwa Kibambara: Sikaso Dineja) ni mkoa uliomo kusini mwa Mali. Unapakana na nchi za Guinea, Cote d'Ivoire na Burkina Faso. 

Mkoa huo una eneo la kilomita za mraba 70,280. Wakati wa sensa ya mwaka 2009 ulikuwa na wakazi 2,625,919.

Mji mkuu wa mkoa huo ni Sikasso ambayo ni mji wa pili kwa ukubwa nchini humo. Sikasso inazidi kukua kwa kasi kutokana na watu wanaokimbia ghasia huko Cote d'Ivoire upande wa kusini. 

Makabila makubwa ni pamoja na Wasenufo wanaojulikana kwa vinyago vyao, Wasamago wanaojulikana kwa kuwa wakulima bora wa Mali, na kabila kuu nchini Mali ambao ni Wabambara. 

Uchumi wa eneo hilo unategemea kilimo na Sikasso inajulikana kwa matunda na mboga. Mkoa wa Sikasso hupokea mvua nyingi kuliko eneo lingine lolote la Mali.

 Mgawanyiko wa kiutawala 
Mkoa wa Sikasso umegawanywa kwa wilaya (cercles) saba : . .
Jina la Cercle Eneo (km2) Idadi ya watu
Sensa ya 1998 Idadi ya watu 
Sensa ya 2009 Bougouni 20,028 307,633 459,509 Kadiolo 5,375 130,730 239,713 Kolondiéba 9,200 141,861 202,618 Koutiala 8,740 382,350 575,253 Sikasso 15,375 514,764 725,494 Yanfolila 9,240 163,798 211,824 Yorosso 5,500 141,021 211,508
Sehemu ya kusini-magharibi ya mkoa wa Sikasso inajulikana kama Wassoulou . Eneo hili ni maarufu kwa muziki wake wa kipekee na utamaduni wa uwindaji. Mji mkuu wa Wassoulou ni Yanfolila .

Koutiala katika sehemu ya kaskazini ya Mkoa wa Sikasso ni kitovu cha tasnia ya pamba nchini Mali.

 Marejeo 

 Viungo vya nje 
 .
 .
Jamii:Mikoa ya Mali